
J E G Y Z Ő K Ö N Y V


Készült:	Kiskőrös Város Képviselő-testülete 2026. április 22-én (szerda) 14:00 órai kezdettel megtartott üléséről

Az ülés helye:	Kiskőrösi Polgármesteri Hivatal Díszterme
(6200 Kiskőrös, Petőfi Sándor tér 1.)

Jelen vannak:	Domonyi László polgármester, Barkóczi László, Filus Tibor, Gmoser István, Kecskeméti János, Kissné Aszódi Daniella, Pethő Attila, Pohankovics András, Szabó Adrián, Szedmák Tamás képviselők (11 fő)

dr. Turán Csaba			jegyző
	Lucza Alexandra			jegyzőkönyvvezető

Távol maradt: 	Ba Edit, Kudron Tamás képviselő (2 fő)

Meghívottként részt vett:	Sipiczki Hajnalka az Egészségügyi, Gyermekjóléti és Szociális Intézmény vezetője, Szabó István a Kőröskom Nonprofit Kft. ügyvezetője, dr. Tartott Zsolt a Kiskőrösi Rendőrkapitányság vezetője, dr. Gulyás Zsolt vármegyei rendőrfőkapitány, Radva Ildikó a Magyarországi Baptista Egyház Filadelfia Integrált Szociális Intézmény és a Humán Szolgáltató Központ intézményvezető helyettese

dr. Nagy Gabriella, Aszódiné Nedró Éva, Molnár Éva, Kutyifa Sándorné Sinkovicz Csilla a Polgármesteri Hivatal munkatársai.

Domonyi László polgármester köszöntötte a képviselő-testületi ülésen megjelenteket, megállapította a határozat-képességet és megnyitotta az ülést. 

Tájékoztatta a Képviselő-testületet, hogy írásban kiosztásra került a lejárt határidejű képviselő-testületi határozatok végrehajtásáról szóló tájékoztató. 

Ezt követően a polgármester ismertette a napirendi javaslatot, kérdés, módosító javaslat a napirenddel összefüggésben nem hangzott el, ezért szavazásra bocsátotta azt. 

További kérdés, módosító javaslat a napirenddel összefüggésben nem hangzott el, ezért szavazásra bocsátotta azt. 

A Képviselő-testület 10 „igen” szavazattal az alábbi napirendet fogadta el:




N A P I R E N D:
1. [bookmark: _Hlk227142425]BESZÁMOLÓ A KÖZBIZTONSÁG HELYZETÉRŐL, A KISKŐRÖSI RENDŐRKAPITÁNYSÁG A KÖZBIZTONSÁG ÉRDEKÉBEN 2025. ÉVBEN TETT INTÉZKEDÉSEIRŐL ÉS AZ AZOKKAL KAPCSOLATOS FELADATOKRÓL

Előterjesztő: 	Polgármester
Előadó:	Intézményirányítási menedzser

2. [bookmark: _Hlk227142731]BESZÁMOLÓ A MAGYARORSZÁGI BAPTISTA EGYHÁZ FILADELFIA INTEGRÁLT SZOCIÁLIS INTÉZMÉNY ÉTKEZTETÉS, HÁZI SEGÍTSÉGNYÚJTÁS, NAPPALI ELLÁTÁS (IDŐSEK KLUBJA), TÁMOGATÓ SZOLGÁLTATÁS, FOGYATÉKOS SZEMÉLYEK NAPPALI ELLÁTÁSA KERETÉBEN VÉGZETT TEVÉKENYSÉGÉRŐL

A beszámolót tartja: Magyarországi Baptista Egyház képviselője

3. [bookmark: _Hlk227144300]BESZÁMOLÓ A SORSFORDÍTÓ SZOLGÁLTATÓ KÖZPONT PSZICHIÁTRIAI BETEGEK NAPPALI ELLÁTÁSA, SZENVEDÉLYBETEGEK NAPPALI ELLÁTÁSA ÉS A TÁMOGATÓ SZOLGÁLTATÁS FELADATAINAK ELLÁTÁSA KERETÉBEN VÉGZETT TEVÉKENYSÉGÉRŐL

A beszámolót tartja: Sorsfordító Szolgáltató Központ képviselője

4. [bookmark: _Hlk227144761]A SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA

Előterjesztő:	Polgármester
Előadó:	Közigazgatási osztályvezető

5. [bookmark: _Hlk227144845]A 2026. ÉVI KÖLTSÉGVETÉS MÓDOSÍTÁSA

Előterjesztő:	Polgármester
Előadó:	Pénzügyi osztályvezető

6. [bookmark: _Hlk227144906]A KÖZTERÜLETEK HASZNÁLATÁRÓL SZÓLÓ ÖNKORMÁNYZATI RENDELET MEGALKOTÁSA

Előterjesztő:	Polgármester
Előadó:	Aljegyző


7. [bookmark: _Hlk227144959]AZ 1. SZÁMÚ FELNŐTT FOGORVOSI KÖRZET MŰKÖDTETÉSÉRE MEGKÖTÖTT 2118-6/2021. SZÁMÚ FELADAT-ELLÁTÁSI SZERZŐDÉS MÓDOSÍTÁSA

Előterjesztő:	Polgármester
Előadó:	Közigazgatási osztályvezető

8. [bookmark: _Hlk227145025]INGÓ VAGYON TULAJDONBA VÉTELE

Előterjesztő:	Polgármester
Előadó:	Pénzügyi osztályvezető

9. [bookmark: _Hlk227145072]HÉTSZÍNVIRÁG OKTATÁSI ÉS KULTURÁLIS ALAPÍTVÁNY TÁMOGATÁSI KÉRELMÉNEK ELBÍRÁLÁSA

Előterjesztő: 	Polgármester
Előadó: 	Intézményirányítási menedzser

10. [bookmark: _Hlk227145132]A KISKŐRÖSI SZÓ-LA-M ALAPFOKÚ MŰVÉSZETI ISKOLÁBA FELVEHETŐ TANULÓK MAXIMÁLIS LÉTSZÁMÁNAK NÖVELÉSE

Előterjesztő: 	Polgármester
Előadó: 	Intézményirányítási menedzser

11. [bookmark: _Hlk227145236]A 3365 HRSZ-Ú, TERMÉSZETBEN KISKŐRÖS, OKOLICSÁNYI U. 43. SZÁM ALATTI ÖNKORMÁNYZATI TULAJDONÚ INGATLAN ÉRTÉKESÍTÉSRE TÖRTÉNŐ KIJELÖLÉSE

Előterjesztő:	Polgármester
Előadó:	Vagyongazdálkodási referens

12. INGÓ VAGYON - DEPONÁLT FAANYAG - INGYENES TULAJDONBA VÉTELE

Előterjesztő:	Polgármester
Előadó:	Vagyongazdálkodási referens

13. INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK



1. napirend

BESZÁMOLÓ A KÖZREND, KÖZBIZTONSÁG HELYZETÉRŐL

A beszámolót tartja: Kiskőrösi Rendőrkapitányság kapitányságvezetője

Domonyi László polgármester köszöntötte az ülésen dr. Gulyás Zsoltot, vármegyei rendőrfőkapitányt és dr. Tartott Zsoltot, a Kiskőrösi Rendőrkapitányság vezetőjét, majd az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy a Rendőrségről szóló törvény értelmében a rendőrkapitány vagy kijelölt helyettese évente beszámol a rendőrkapitányság illetékességi területén működő települési önkormányzat képviselő-testületének. A fentieknek megfelelően a Kiskőrösi Rendőrkapitányság kapitányságvezetője, dr. Tartott Zsolt r. alezredes elkészítette a határozat-tervezet mellékletét képező beszámolót.

dr. Tartott Zsolt a Kiskőrösi Rendőrkapitányság vezetője szóbeli kiegészítésként elmondta, hogy a 2025. évi céljaik közt szerepelt a rendőrség külső megítélésének javítása, hatékony toborzási tevékenység folytatása, kábítószer bűnözés elleni hatékony fellépés, kiegyensúlyozott közbiztonság fenntartása, büntetőeljárások időszerű lefolytatása, a vagyonvisszaszerzés arányának növelése, valamint a közlekedésbiztonság javítása. A kapitányság teljes illetékességi területén a közbiztonság kiegyensúlyozottnak mondható, tevékenységük proaktív és szolgáltató jellegű minden polgár irányában. A város közbiztonsága a szoros együttműködésnek köszönhető az igazságszolgáltatási szervekkel, az Önkormányzatokkal, a Polgárőrséggel és más rendészeti szervekkel, az Egyházakkal és, civil szervezetekkel. A továbbiakban ismertette a kapitányság illetékességi területére vonatkozó főbb kriminálstatisztikai adatokat, mely alapján Kiskőrös békés városnak mondható. A kollégák elérhetőek, reagálóak és segítőkészek, a tömegrendezvények zavartalanul lezajlottak, a helyi polgárőr egyesület segítette őket ebben, ezért köszönetet mondott nekik. A tulajdon elleni szabálysértések száma emelkedett, mely a bolti lopásoknak köszönhető. Mindannyiunknak figyelni kell a rolleres közlekedésre, a szabályozás még nem teljes, de a városban megnőtt a rollerrel közlekedők száma. Viseljenek védőfelszerelést, ezzel csökken a veszélyeztetettségük. Kiskőrös város közigazgatás területén 18 személyi sérüléssel járó baleset volt, 29 ittas járművezetővel szemben intézkedést történt, akik potenciális veszélyt jelentenek, ezért az ő kiszűrésükre nagy hangsúlyt fektetnek a jövőben is. A kollégák a közlekedési és a bűnügyi területen is tevékenykedtek, büszkék a KEVE programra, Sherlock junior bűnügyi vetélkedőt tartottak, igyekeznek olyan felvilágosítást adni a helyi lakosoknak, amellyel elkerülhetik, hogy bűncselekmény és baleset áldozatává váljanak. Elmondta, hogy az internet rengeteg lehetőséget kínál, de veszélyeket is rejt, sokan esnek online csalás áldozatává. A biztonságos településprogram célul tűzte ki, hogy a kábítószerbűnözést és a kábítószer fogyasztás a lehető legnagyobb mértékben visszaszorítsák. A város területén az a tapasztalat, hogy van szerhasználat, de ez a közbiztonságra nem gyakorol káros hatást. Az idei évben sikerült elfogniuk kereskedőt, illetve olyan személyt aki a város területére szállított kábítószert. A 2026. évi célkitűzések közé sorolható a Rendőrség külső és belső megítélésének javítása, a 2026. évi országgyűlési képviselő-választással kapcsolatos rendőri feladatok ellátása, hatékony toborzás, a szervezeti működés hatékonyságának javítása, kiegyensúlyozott közbiztonság fenntartása, a büntetőeljárások hatékony lefolytatása, hatékonyabb vagyonvisszaszerzési és áldozatsegítési tevékenység, a közlekedésbiztonsági helyzet javítása, a halálos balesetek és a balesetekben meghalt személyek számának csökkentése, a gyermekek sérelmére elkövetett bűncselekmények megelőzése, hatékony felderítése, a kábítószerrel kapcsolatos terjesztői magatartások teljes körű felszámolása, valamint baleset- és bűnmegelőzési tevékenység kiemelt feladatként kezelése, szélesebb körben történő alkalmazása.

dr. Gulyás Zsolt vármegyei rendőrfőkapitány elmondta, hogy kimagaslóra értékelik a Kiskőrösi Rendőrkapitányság munkáját, az elmúlt időszakban sok gyülekezési törvény hatálya alá eső rendezvény volt, egy alkalommal se kellett rendőri intézkedést tenni. A kábítószer fogyasztás és terjesztés elleni fellépések száma emelkedett, élnek a vagyonelkobzás jogával is, mindent megtesznek ennek visszaszorítására. Az online térben elkövetett csalásoknak számtalan ága van, kiemelt figyelmet fordítanak erre. A közlekedésbiztonság, az ittasvezetés visszaszorítása is a fő célkitűzések közé sorolandó a jövőben is, melyeket különböző eszközökkel igyekeznek biztosítani.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Kecskeméti János, az Ügyrendi és Összeférhetetlenségi Bizottság tagja, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Szedmák Tamás képviselő megköszönte a beszámolót és az elmúlt sok éves munkájukat, azt, hogy biztonságban érezhetjük magunkat az utcán, reméli, hogy a jövőben is megmarad a jó közbiztonság a városban.

Pohankovics András képviselő elmondta, hogy sok panasz érkezik a rolleresekre a belvárosban, javasolta a fokozott gyalogos rendőri szolgálatot, valamint megköszönte a rendezvényeken való részvételt.

További kérdés, hozzászólás nem volt, a polgármester szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

31/2026. sz. Képv. test. hat.
Beszámoló a közbiztonság helyzetéről, a Kiskőrösi Rendőrkapitányság a közbiztonság érdekében 2025. évben tett intézkedéseiről és az azokkal kapcsolatos feladatokról

HATÁROZAT

A Képviselő-testület a Bács-Kiskun Vármegyei Rendőr-főkapitányság Kiskőrösi Rendőrkapitányságának Kiskőrös város közbiztonságának 2025. évi helyzetéről, a közbiztonság érdekében tett intézkedésekről és az azzal kapcsolatos feladatokról szóló beszámolóját a határozat mellékletben foglaltak szerint elfogadja. 

Felelős: 	polgármester
Határidő: 	azonnal


Melléklet a jegyzőkönyvhöz csatolva.








2. napirend

BESZÁMOLÓ A MAGYARORSZÁGI BAPTISTA EGYHÁZ FILADELFIA INTEGRÁLT SZOCIÁLIS INTÉZMÉNY ÉTKEZTETÉS, HÁZI SEGÍTSÉGNYÚJTÁS, NAPPALI ELLÁTÁS (IDŐSEK KLUBJA), TÁMOGATÓ SZOLGÁLTATÁS, FOGYATÉKOS SZEMÉLYEK NAPPALI ELLÁTÁSA KERETÉBEN VÉGZETT TEVÉKENYSÉGÉRŐL
(Írásos előterjesztés a jegyzőkönyvhöz mellékelve.)

A beszámolót tartja: Magyarországi Baptista Egyház képviselője

Domonyi László polgármester köszöntötte az ülésen Radva Ildikót, a Magyarországi Baptista Egyház Filadelfia Integrált Szociális Intézmény intézményvezetőhelyettesét, majd az előterjesztés szóbeli ismertetésére felkérte Aszódiné Nedró Éva közigazgatási osztályvezetőt.

Aszódiné Nedró Éva közigazgatási osztályvezető elmondta, hogy a szociális igazgatásról és a szociális ellátásokról szóló törvény szerint az Önkormányzat köteles étkeztetést, házi segítségnyújtást, idősek nappali ellátását és a fogyatékos személyek nappali ellátását biztosítani. Ezeket a szociális alapszolgáltatási feladatokat, valamint a támogató szolgáltatást a Magyarországi Baptista Egyházzal kötött ellátási szerződés szerint biztosította az Önkormányzat 2025. december 31. napjáig. Az előző évi szakmai tevékenységről szóló szakmai beszámoló szerint tavalyi évben étkeztetésben 209 fő, házi segítségnyújtásban 43 fő, időskorúak nappali ellátásában 56 fő, fogyatékos személyek nappali ellátásában 62 fő, támogató szolgáltatásban 40 fő részesült. 

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Kecskeméti János, az Ügyrendi és Összeférhetetlenségi Bizottság tagja, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 10 „igen” szavazattal az alábbi határozatot hozta:

32/2026. sz. Képv. test. hat.
Beszámoló a Magyarországi Baptista Egyház Filadelfia Integrált Szociális Intézmény étkeztetés, házi segítségnyújtás, nappali ellátás (idősek klubja), támogató szolgáltatás, fogyatékos személyek nappali ellátása keretében végzett tevékenységéről
HATÁROZAT

A Képviselő-testület a Magyarországi Baptista Egyház Filadelfia Integrált Szociális Intézmény (6200 Kiskőrös, Seres Sámuel u. 12.) által Kiskőrösön nyújtott szociális alapszolgáltatásokról - étkeztetés, házi segítségnyújtás, nappali ellátás (idősek klubja), támogató szolgáltatás, fogyatékos személyek nappali ellátása - szóló 2025. évi szakmai beszámolóját a határozat mellékletében foglaltak szerint elfogadja.

Felelős: 	polgármester
Határidő: 	azonnal
Melléklet a jegyzőkönyvhöz csatolva.


3. napirend

BESZÁMOLÓ A SORSFORDÍTÓ SZOLGÁLTATÓ KÖZPONT PSZICHIÁTRIAI BETEGEK NAPPALI ELLÁTÁSA, SZENVEDÉLYBETEGEK NAPPALI ELLÁTÁSA, CSALÁD-ÉS GYERMEKJÓLÉTI SZOLGÁLAT ÉS A TÁMOGATÓ SZOLGÁLTATÁS FELADATAINAK ELLÁTÁSA KERETÉBEN VÉGZETT TEVÉKENYSÉGÉRŐL
(Írásos előterjesztés a jegyzőkönyvhöz mellékelve.)

A beszámolót tartja: Sorsfordító Szolgáltató Központ képviselője

Domonyi László polgármester köszöntötte az ülésen Radva Ildikót, a Sorsfordító Szolgáltató Központ intézményvezetőhelyettesét az előterjesztés szóbeli ismertetésére felkérte Aszódiné Nedró Éva közigazgatási osztályvezetőt.

Aszódiné Nedró Éva közigazgatási osztályvezető elmondta, hogy az önkormányzat a Sorsfordító Szolgáltató Központtal kötött ellátási szerződés alapján biztosítja a pszichiátriai betegek, valamint a szenvedélybetegek nappali ellátását. A Sorsfordító Központ a szakmai tevékenységet a Sorsok Háza Szociális Intézményben, Kiskőrös Rákóczi Ferenc utca 12. szám alatt végzik a hét mindennapján, az ünnepnapok kivételével. A szakmai beszámoló szerint az intézménynek 51 pszichiátriai beteggel és 50 szenvedélybeteggel volt együttműködési megállapodása az elmúlt évben. A Sorsfordító Szolgáltató Központ támogatott lakhatás keretein belül összesen 35 férőhelyen biztosít a pszichiátriai és szenvedélybetegek számára lakhatást, ha lehetőség van az önálló élet kialakítására és fenntartására. A pszichiátriai és szenvedélybetegeket azzal is támogatják, hogy közösségi alapellátást is biztosítanak számukra, melynek keretében a lakókörnyezetben tudnak segítséget nyújtani.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Kecskeméti János, az Ügyrendi és Összeférhetetlenségi Bizottság tagja, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 10 „igen” szavazattal az alábbi határozatot hozta:

33/2026. sz. Képv. test. hat.
Beszámoló a Sorsfordító Szolgáltató Központ pszichiátriai betegek nappali ellátása, szenvedélybetegek nappali ellátása és a támogató szolgáltatás feladatainak ellátása keretében végzett tevékenységéről
HATÁROZAT

A Képviselő-testület a Sorsfordító Szolgáltató Központ (6200 Kiskőrös, Rákóczi Ferenc u. 12.) által Kiskőrös közigazgatási területén biztosított pszichiátriai betegek nappali ellátásáról, szenvedélybetegek nappali ellátásáról és a támogató szolgáltatásról szóló 2025. évi szakmai beszámolót a határozat mellékletében foglaltak szerint elfogadja.

Felelős: 	polgármester
Határidő: 	azonnal

Mellékletek a jegyzőkönyvhöz csatolva. 
4. napirend

A SZEMÉLYES GONDOSKODÁST NYÚJTÓ SZOCIÁLIS ÉS GYERMEKJÓLÉTI ELLÁTÁSOK TÉRÍTÉSI DÍJÁRÓL SZÓLÓ ÖNKORMÁNYZATI RENDELET MÓDOSÍTÁSA
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Közigazgatási osztályvezető

Domonyi László polgármester az előterjesztés szóbeli ismertetésére felkérte Aszódiné Nedró Éva közigazgatási osztályvezetőt.

Aszódiné Nedró Éva közigazgatási osztályvezető elmondta, hogy a gyermekek védelméről és a gyámügyi igazgatásról szóló, valamint a szociális igazgatásról és szociális ellátásokról szóló törvény értelmében minden évben meg kell határozni a személyes gondoskodást nyújtó gyermekjóléti alapellátások és a szociális ellátások önköltségét. Az Egészségügyi, Gyermekjóléti és Szociális Intézmény elvégezte a bölcsődére és az idősek otthoni ellátásra vonatkozó önköltség számítást, mely az előterjesztésben található. Eszerint a bölcsődei gondozás önköltsége ebben az évben 1016 forint/ nap/fő. A gyermekek védelméről és a gyámügyi igazgatásról szóló törvény alapján a gondozási intézményi térítési díjat vagy az önköltségszámítással megállapított intézményi térítési díjjal azonos összegben, vagy a számított intézményi térítési díjnál alacsonyabb összegben lehet megállapítani, ezért az előterjesztés a bölcsődei gondozási díj 1000 forint/fő/nap összegű meghatározására tartalmaz javaslatot. Az idősek otthoni ellátás önköltsége 14.880 forint/fő/nap, jelenleg 5600 forint a napi intézményi térítési díj egy személynek a bentlakásos intézményben. Az előterjesztés az idősek otthoni ellátás intézményi térítési díjának emelését, 6500 forint/fő/nap összegben történő megállapítását tartalmazza, ez az önköltségszámítással meghatározott összeg 43,68 %-a. A bölcsődei gondozás és az idős otthoni ellátás intézményi térítési díjai a személyes gondoskodást nyújtó szociális és gyermekjóléti ellátások térítési díjáról szóló önkormányzati rendeletben kerültek meghatározásra, ezért szükséges a rendelet módosítása.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Kecskeméti János, az Ügyrendi és Összeférhetetlenségi Bizottság tagja, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 10 „igen” szavazattal az alábbi határozatot hozta:

KISKŐRÖS VÁROS ÖNKORMÁNYZATA
KÉPVISELŐ-TESTÜLETÉNEK
5/2026.(...) önkormányzati rendelete
a személyes gondoskodást nyújtó szociális és gyermekjóléti ellátások térítési díjáról szóló 8/2015. (III. 26.) önkormányzati rendelet módosításáról
 

(1) Kiskőrös Város Önkormányzatának Képviselő-testülete a személyes gondoskodást nyújtó szociális és gyermekjóléti ellátások intézményi térítési díjait jelen rendeletben határozza meg. 


(2) Kiskőrös Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában, a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX törvény 13.§ (1) bekezdés 8. és 8a. pontjaiban meghatározott feladatkörében eljárva a következőket rendeli el:

1.§

A személyes gondoskodást nyújtó szociális és gyermekjóléti ellátások térítési díjáról szóló 8/2015. (III. 26.) önkormányzati rendelet Melléklete az 1. melléklet szerint módosul.


2.§


Ez a rendelet 2026. május 1.-jén lép hatályba.


1. melléklet az 5/2026. (IV. 23.) önkormányzati rendelethez
1. A személyes gondoskodást nyújtó szociális és gyermekjóléti ellátások térítési díjáról szóló 8/2015. (III.26.) önkormányzati rendelet Mellékletében foglalt táblázat 7. sora helyébe a következő rendelkezés lép:
„
	7.
	Bölcsődei gondozás
	1000,- Ft/fő/nap
	


”
2. A személyes gondoskodást nyújtó szociális és gyermekjóléti ellátások térítési díjáról szóló 8/2015. (III.26.) önkormányzati rendelet Mellékletében foglalt táblázat 26. sora helyébe a következő rendelkezés lép:
„
	26.
	Ápolást, gondozást nyújtó intézmény (Idősek Otthona)
	6500,- Ft/fő/nap
	


”















5. napirend

A 2026. ÉVI KÖLTSÉGVETÉS MÓDOSÍTÁSA
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Pénzügyi osztályvezető

Domonyi László polgármester az előterjesztés szóbeli ismertetésére felkérte Molnár Éva pénzügyi osztályvezetőt.

Molnár Éva pénzügyi osztályvezető elmondta, hogy a Magyar Államkincstár tájékoztatói alapján rendezésre kerültek a január, február hónapban kifizetett szociális ágazati pótlékok, illetve a kiegészítő szociális ágazati pótlékok. A helyi iparűzési adó bevételi többletet a 2025. évben szükséges volt befizetni, itt közel 4 millió forint visszatérítést kapott az Önkormányzat a 2026-os évben. Egy márciusi kormányrendelet alapján a pedagógusok kiegészítő juttatást kaptak, ez 37 főt érintett Kiskőrös Város Önkormányzatánál, a bevételek, kiadások beépítésre kerültek. Az eredeti költségvetésbe már beépítésre került a pénzmaradvány, a beszámoló készítése során egy minisztériumi utasítás alapján egy könyvelési tétel átvezetése vált szükségessé, így változott az Önkormányzat pénzmaradványa.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Kecskeméti János, az Ügyrendi és Összeférhetetlenségi Bizottság tagja, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a rendelet-tervezetet.

A Képviselő-testület 10 „igen” szavazattal az alábbi rendeletet alkotta:

KISKŐRÖS VÁROS ÖNKORMÁNYZATA
 KÉPVISELŐ-TESTÜLETÉNEK 
6/2026. (…) önkormányzati rendelete
Kiskőrös Város 2026. évi költségvetéséről szóló 2/2026. (II. 19.) önkormányzati rendelet módosításáról

(1) A rendelet megalkotásának célja az Önkormányzat gazdálkodásának biztosítása, a kiadások pénzügyi teljesítése csak abban az esetben történhet, ha az előirányzatok rendelkezésre állnak.
(2) Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:
1. §
(1) A Kiskőrös Város 2026. évi költségvetéséről szóló 2/2026. (II. 19.) önkormányzati rendelet (továbbiakban: Kr.) 3. § (1) bekezdés a) pontja helyébe a következő rendelkezés lép:
(A Képviselő-testület Kiskőrös Város 2026. évi költségvetésének)

„a)	költségvetési kiadások főösszegét: 7.237.724.819 forintban”
(állapítja meg.)

(2) A Kr. 3. § (1) bekezdés c) és d) pontja helyébe a következő rendelkezések lépnek:
(A Képviselő-testület Kiskőrös Város 2026. évi költségvetésének)

„c)	költségvetési bevételi főösszegét: 5.834.750.230 forintban
d)	finanszírozási bevételeit: 14.438.953.834 forintban”
(állapítja meg.)
2. §
A Kr. 6. § (2) bekezdése helyébe a következő rendelkezés lép:
„(2) A céltartalékok összege 129.750.000 forint jelen rendelet 7. mellékletében meghatározott célonkénti bontásban.”

3.§

(1) A Kr. 1. melléklete helyébe az 1. melléklet lép.
(2) A Kr. 2. melléklete helyébe a 2. melléklet lép.
(3) A Kr. 3. melléklete helyébe a 3. melléklet lép.
(4) A Kr. 4. melléklete helyébe a 4. melléklet lép.
(5) A Kr. 5. melléklete helyébe az 5. melléklet lép.
(6) A Kr. 6. melléklete helyébe a 6. melléklet lép.
[bookmark: _Hlk226459638](7) A Kr. 7. melléklete helyébe a 7. melléklet lép.
(8) A Kr. 8. melléklete helyébe a 8. melléklet lép.

4. §

Ez a rendelet a kihirdetését követő napon lép hatályba.

Mellékletek a jegyzőkönyvhöz csatolva.














6. napirend

A KÖZTERÜLETEK HASZNÁLATÁRÓL SZÓLÓ ÖNKORMÁNYZATI RENDELET MEGALKOTÁSA
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Aljegyző

Domonyi László polgármester az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy Kiskőrös Város közterületeinek rendje, esztétikai megjelenése, a közösségi célok biztosítása valamint az évek óta stagnáló díjak rendezése érdekében időszerűvé vált a közterület-használatának újra szabályozása, teljes körű felülvizsgálata és új rendeleti keretek közé helyezése. A rendelet megalkotásának elsődleges célja az volt, hogy Kiskőrös Város közigazgatási területén található önkormányzati tulajdonú közterületek rendeltetéstől eltérő használatának egységes és átlátható szabályozása legyen. A felülvizsgálatot a jogszabályi környezet változása, valamint a közterületeken megjelenő új típusú elterjedése és a díjak piaci alapú rendezése tette szükségessé. A közterületek használatáról a képviselő-testület 1998. évben alkotott önkormányzati alaprendeletét néhány alkalommal módosította, utolsó jelentősebb módosításra 2011. évben került sor a díjtételek tekintetében. Az azóta eltelt időszakban a Központi Statisztikai Hivatal adatai alapján a kumulált infláció mértéke meghaladja a 84%-ot, ezért rendkívül időszerű a díjtételek módosítása is. A rendelet megalkotásának leghangsúlyosabb nóvuma, hogy a közterület-használati jogviszony önkormányzati hatósági üggyé válik.

Kissné Aszódi Daniella, a Társadalompolitikai Bizottság elnöke, Pohankovics András, az Ipari, Mezőgazdasági és Klímapolitikai Bizottság elnöke, Kecskeméti János, az Ügyrendi és Összeférhetetlenségi Bizottság tagja, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a rendelet-tervezet elfogadását javasolták.

Szedmák Tamás képviselő javasolta a rendelet újságban való megjelenítését a lakosság tájékoztatása céljából.

További kérdés, hozzászólás nem volt, a polgármester szavazásra bocsátotta a rendelet-tervezetet.

A Képviselő-testület 10 „igen” szavazattal az alábbi rendeletet alkotta:

KISKŐRÖS VÁROS ÖNKORMÁNYZATA
KÉPVISELŐ-TESTÜLETÉNEK
7/2026. (...) önkormányzati rendelete
a közterületek használatáról

[1] A rendeletalkotás célja, hogy a közterületek használatára vonatkozó feltételek és rendelkezések pontos meghatározásával, egyértelműbbé tegye a szabályozást, az önkormányzati vagyonnal való felelősségteljes gazdálkodás követelményeinek eleget tegyen és a jogbiztonság megteremtésével elősegítse a jogrendszer koherenciáját és a jogalkalmazás egységességét.
[2] Kiskőrös Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, Magyarország helyi önkormányzatairól szóló 2011. évi CLXXXIX. törvény 41. § (4) bekezdésében, az általános közigazgatási rendtartásról szóló felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:
A rendelet hatálya
1. §
(1) A rendelet tárgyi hatálya Kiskőrös Város közigazgatási területén, az Önkormányzat tulajdonában lévő, közterületként nyilvántartott földrészletekre terjed ki.
(2) A rendelet személyi hatálya a természetes személyekre, jogi személyekre és egyéb más szervezetre terjed ki.
Értelmező rendelkezések
2. §
E rendelet alkalmazásában:
1.	adatkezelő: a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló az Európai Parlament és Tanács (EU) 2016/679 rendelete (a továbbiakban: GDPR) 4. cikk 7. pontja szerint adatkezelő, az a természetes vagy jogi személy, közhatalmi szerv, ügynökség, vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza. E rendelet szempontjából Kiskőrös Város Önkormányzata adatkezelőnek minősül,
2.	árusításra szolgáló ideiglenes asztal, állvány, szerkezet: térelemekkel nem határolt, talajhoz nem rögzített, ideiglenes, kereskedelmi célokat szolgáló szerkezet,
3.	cégtábla: gazdálkodó szervezet azonosítására szolgáló, a gazdálkodó szervezet nevét és az adott helységben folyó tevékenységét tartalmazó, jogszabályban előírt adattartalmú, a gazdálkodó szervezet székhelyének, telephelyének bejáratánál elhelyezett, többnyire falhoz rögzített, annak síkjához alkalmazkodó, egyéb reklámot nem tartalmazó tábla,
4.	címtábla: a cégtábláéval azonos formájú és tartalmú, de nem gazdasági tevékenységgel kapcsolatos információt, hanem közérdekű információt megjelenítő jelzés, beleértve az ezekkel egybefüggően vagy külön elhelyezett közérdekű tájékoztatást,
5.	épület: jellemzően emberi tartózkodás céljára szolgáló építmény, amely szerkezeteivel részben vagy egészben teret, helyiséget vagy ezek együttesét zárja körül, meghatározott rendeltetés vagy rendeltetésével összefüggő tevékenység, avagy rendszeres munkavégzés, illetve tárolás céljából,
6.	mozgóbolt: kiskereskedelmi tevékenység folytatására kialakított jármű vagy járműre szerelt vagy általa vontatott eszköz,
7.	zárt szerkezetű építmény (pavilon): szilárd térelemekkel körülhatárolt, talajhoz rögzített vagy azon álló, huzamos emberi tartózkodásra alkalmas, könnyűszerkezetes felépítmény,
8.	üzlethomlokzat: az épület földszinti üzlethelyiségének kirakata,
9.	szerkezet nélküli ideiglenes árusítás: ideiglenes, kereskedelmi célokat szolgáló árusítás, a 2., 6., 7. pontokban meghatározott bármely létesítmény közterületi elhelyezése nélkül (különösen: fenyőfa-árusítás, alkalmi árusítás),
10.	kérelmező: olyan természetes személy, jogi személy vagy jogi személyiséggel nem rendelkező szervezet, amely közterület-használat engedélyezése iránt az erre rendszeresített formanyomtatványt – kérelmet – a hatósághoz benyújtja;
11.	használó: olyan természetes személy, jogi személy vagy jogi személyiséggel nem rendelkező szervezet, amely közterület-használat iránti kérelem benyújtását követően közterület-használati engedély birtokában vagy ilyen engedély nélkül, vagy közterület-használat iránti kérelem benyújtását mellőzve, közterület-használati engedély nélkül közterületet használ;
12.	jogosult: olyan kérelmező, aki engedélybe vagy hatósági szerződésbe foglalt, közterület használatára feljogosító közterület-használati engedélyt kapott;
13.	reklámcélú közterület-használat: minden olyan jel, jelzés vagy bármely tárgy használata, amely a gazdasági reklámtevékenység alapvető feltételeiről és egyes korlátairól szóló törvény szabályai szerint gazdasági reklámnak minősül, vagy célja, hogy a közúton közlekedőket bizonyos ideológiák, elvek, értékek, elképzelések támogatásáról vagy elutasításáról meggyőzze,
14.	reklámhordozóhoz kötődő reklámozási lehetőségek:
a)	útbaigazító tábla: amely a tájékozódást segítő jelzést megjelenítő reklámcélú eszközök közutak melletti elhelyezésének részletes szabályairól szóló 421/2015. (XII. 23.) Korm. rendeletelőírásainak megfelelően helyezhető el vagy üzemeltethető,
b)	megállítótábla: valamely üzlet, vállalkozás tevékenységéhez kapcsolódó, közvetlenül az üzlet, vállalkozás előtt ideiglenes jelleggel elhelyezett, mobil hirdetőeszköz,
c)	reklámozó jármű: minden, szerkezetileg is reklám vagy reklámhordozó hordozására kialakított, kézi- vagy gépi erővel hajtott jármű,
d)	óriásplakát: változó tartalmú, általában kereskedelmi célú hirdetések elhelyezésére alkalmas 12 m2 vagy annál nagyobb reklámhordozó,
e)	hirdetőoszlop: plakátok, hirdetések céljára szolgáló, általában kör alaprajzú építmény, amely önállóan vagy favédő hengerként helyezhető el,
f)	molinó: épület homlokzatára vagy oszlopra feszített, építési tevékenységhez nem kapcsolható reklámeszköz,
g)	vetített reklám: falra, úttestre, levegőbe vetített, információt közvetítő reklám,
15.	hirdetmény: akár nyomdai úton, akár házilag készült megállítótábla, felirat, plakát, szórólap, ábrázolás, tájékoztató, közterület fölé kifüggesztett transzparens, valamint minden egyéb olyan, figyelemfelhívásra alkalmas közlés, információ, amely valamely áru kelendőségének növelésére, szolgáltatás igénybevételére vagy annak fokozására irányul, vagy valamely önkormányzati tevékenységet népszerűsít, ismertet,
16.	mikromobilitási eszköz: a kerékpár, a roller, továbbá az emberi erővel hajtott, vagy ennek segítésére vagy önálló hajtás céljából legfeljebb 350 W névleges teljesítményű és 25 km/h vagy azt meghaladó sebesség esetén a teljesítményleadást megszüntető elektromos motorral rendelkező, kifejezetten valamely személy szállítására szolgáló egyéb eszköz, így különösen az önkiegyensúlyozó eszköz (hoverboard, monocycle).
17.	zöldterület: közkertek, közparkok, füves-fás zöldterületek, játszóterek
A közterületek besorolása
3. §
(1) E rendelet hatálya alá tartozó közterületeket I. kiemelt és II. egyéb közterületi övezeti kategóriákba kell sorolni. A közterületek besorolását a melléklet tartalmazza.
(2) Közterületet épületrésszel vagy más építménnyel elfoglalni vagy rendeltetésétől eltérő célra és módon használni - ha jogszabály másként nem rendelkezik - csak közterület-használati engedély birtokában, az előírt hatósági engedélyeknek megfelelően szabad.
A közterülethasználat időtartama
4. §
(1) Közterület-használati hozzájárulás csak ideiglenes jelleggel, legfeljebb 5 évre – a közigazgatási hatósági szerződésben (a továbbiakban: szerződés) meghatározott időtartamra vagy meghatározott feltétel bekövetkeztéig – adható, a díjtételek megváltoztatása jogának fenntartásával.
(2) Az építési munka végzésével kapcsolatos tevékenységre - különösen állvány, építőanyag vagy törmelék elhelyezésére, - közterület-használati hozzájárulás csak az építési munka végzésének tartamára és csak a műszakilag indokolt területre adható, ideértve a közterület helyreállításának időtartamát is.
A közterület-használati hozzájárulás kérelmezése
5. §
(1) A közterület-használati hozzájárulást annak kell kérnie, aki a közterületet használni kívánja.
(2) Építési engedélyhez kötött építmény elhelyezése esetén és az építési munka végzésével kapcsolatos tevékenységek esetén az ingatlan tulajdonosának, az építtetőnek vagy az általa meghatalmazott személynek kell a közterület-használati hozzájárulást kérelmeznie.
(3) A közterület-használati hozzájárulás iránti kérelmet– a tervezett használat kezdő időpontját megelőzően legkorábban a 90. napon, legkésőbb a 15. napon lehet benyújtani a Kiskőrösi Polgármesteri Hivatalhoz.
(4) A közterület-használati hozzájárulás iránti kérelem (a továbbiakban: Kérelem) kötelező tartalmi elemei a használat céljára tekintet nélkül:
a)	a magánszemély kérelmező neve, állandó lakcíme, értesítési címe, a nem magánszemély székhelye, levelezési címe, elektronikus levelezési címe,
b)	a közterület-használat célja, időtartama,
c)	a közterület-használat helyének pontos megjelölése helyrajzi számmal, reklámeszköz elhelyezése esetén a pontos helyszín GPS koordinátával megjelölve, természetbeni fekvéssel, szükség szerint további egyedi körülmények meghatározásával, a használni kívánt területnagysággal, és
d)	a kérelmező arra vonatkozó előzetes kötelezettségvállalása, hogy a közterületen folytatni kívánt tevékenységet jogszabály által előírt engedélyek birtokában kezdi meg.
(5) A Kérelmet Kiskőrös Város Önkormányzata honlapján elérhető, az erre rendszeresített formanyomtatványon, az abban felsorolt mellékletek csatolásával együtt lehet benyújtani. A kérelem benyújtására a digitális államról és a digitális szolgáltatások nyújtásának egyes szabályairól szóló 2023. évi CIII. törvény szabályai az irányadóak. A kérelem kivételesen személyesen is benyújtható.
(6) A Kérelem formanyomtatványhoz csatolni kell:
a)	a közterületen folytatni kívánt tevékenység gyakorlására feljogosító okirat (különösen: cégkivonat, vállalkozói igazolvány, őstermelői igazolvány) egyszerű másolatát,
b)	közút, valamint a járda teljes területét érintően a gyalogosforgalom szabad mozgását korlátozó esetekben forgalomtechnikai szempontból az illetékes hatóság hozzájárulását,
c)	a kereskedelmi, vendéglátóipari, szolgáltató tevékenységek esetén az elsőfokú kereskedelmi vagy iparhatóság hozzájárulása,
d)	a településképi megjelenés tekintetében a településkép védelméről szóló önkormányzati rendeletben meghatározott esetekben a településképi bejelentési eljárásban hozott döntést,
e)	az igényelt területre vonatkozó hivatalos helyszínrajzot, a szükséges méretekkel úgy, hogy annak nagysága, elhelyezkedése egyértelműen megállapítható legyen,
f)	pavilonok, vendéglátóipari terasz és árusításra szolgáló ideiglenes állvány, szerkezet elhelyezése céljából, valamint mozgóboltra és reklámeszközökre kért hozzájárulás esetén látvány- és berendezési tervet, feltüntetve az anyag- és színhasználatot, valamint a létesítmény leírását és műszaki rajzát,
g)	közút és járda igénybevétele esetén – az e) pontban leírt helyszínrajzon túl – a vonatkozó helyszínt ábrázoló forgalomtechnikai vagy közútkezelői hozzájárulást,
h)	zöldterületek használata esetén a kérelmező által készített, dátummal ellátott fényképekkel igazolt állapot-felmérési dokumentációt,
i)	amennyiben a közterületet nem a közterületen álló felépítmény tulajdonosa használja, a felépítmény tulajdonosa és a harmadik személy között létrejött, a felépítmény használatára (bérbe adására) vonatkozó megállapodást.
(7) A Kérelem benyújtása nem jogosítja fel a kérelmezőt a közterület használatára.
A közterület-használati jog engedélyezése
6. §
(1) A közterület-használat engedélyezésére szerződés alapján kerül sor, amelynek kérelmezése és engedélyezése hatósági ügy. Az ezzel kapcsolatos elsőfokú eljárás a polgármester hatáskörébe tartozik, aki a hatáskör gyakorlása során e rendeletben, valamint az általános közigazgatási rendtartásról szóló 2016. évi CL. törvényben (a továbbiakban: Ákr.) foglaltak szerint jár el.
(2) A hatósági szerződésnek minden esetben tartalmaznia kell az Ákr. 92. § (2) bekezdésében foglaltakon túl
a)	a használó képviseletében eljáró közterület-használatáért felelős személy nevét, elérhetőségét,
b)	a közterület-használat célját és időtartamát,
c)	a közterület-használat helyének, módjának, mértékének és feltételeinek pontos meghatározását,
d)	a hatósági szerződés megszüntetése esetére az eredeti állapot helyreállítására vonatkozó kötelezettség, valamint a visszaadás előtti takarításra vonatkozó kötelezettség előírását,
e)	a közterület-használati díj (a továbbiakban: díj) fizetési kötelezettség esetében a díj mértékét és megfizetésének módját,
f)	a munka-, baleset és egészségvédelmi óvórendszabályok betartásának kötelezettségét,
g)	közérdekből megszüntetés esetére való hivatkozást,
h)	a hatósági szerződésben foglaltaktól eltérő közterület-használat következményeire való figyelmeztetést,
i)	az eljárás során beszerzett hozzájárulásban meghatározott előírásokat.
(3) Nem adható közterület-használati hozzájárulás, ha a közterület-használat az önkormányzati érdekét sérti, különösen ha:
a)	a városképi, városfejlesztési, városüzemeltetési, műemlékvédelmi, közlekedési, gazdaságszervezési, szociális, kereskedelmi, turisztikai, vagyongazdálkodási vagy más közérdekű szempont érvényesülését jelentősen korlátozza,
b)	az önkormányzat és szervei, intézményei, önkormányzati tulajdonú gazdasági társaságok által szervezett rendezvények lebonyolításával nem összeegyeztethető.
A közterülethasználati jog engedélyezése filmforgatás céljára
7. §
(1) Filmforgatás nem engedélyezhető az Önkormányzat megbízása alapján közterületre szervezett önkormányzati rendezvények időtartamára, illetve területére.
(2) Filmforgatás szempontjából turisztikailag kiemelt közterületnek minősül a Petőfi Sándor tér.
(3) A filmforgatás céljából történő közterület-használatához a hozzájárulás megadását követően a filmforgatást akadályozó, a kérelmezőnek fel nem róható, valamint a rendkívüli természeti események elhárulását követő 10 napon belül a kérelmező számára a közterület-használatot biztosítani kell.
(4) A filmforgatás céljából történő közterület-használat során a használó az alábbi egyéb feltételeket köteles betartani:
a)	a használat teljes időtartama alatt köteles a használt közterületet tisztán és rendben tartásáról folyamatosan gondoskodni,
b)	a zöldterületet köteles kíméletesen használni,
c)	22 óra utáni forgatás esetén a használt területre vonatkozó zajvédelmi előírásokat betartani,
d)	a használat megszűnését követően a területet eredeti állapotával legalább egyenértékűen helyreállítani, az esetlegesen okozott környezetszennyezést megszünteti, a területet kiürített állapotban az önkormányzat részére visszaadni.
(5) A filmforgatás céljából történő közterület-használat során stáb parkolására díszburkolattal ellátott közterület nem használható.
(6) Filmforgatás céljából történő közterület-használatra nem adható engedély:
a)	bölcsődék, óvodák és általános iskolák előtti várakozó helyek területére,
b)	egészségügyi területi ellátási kötelezettség teljesítésére, rendelők közelében biztosított parkolóhelyek területére,
c)	mozgáskorlátozottak részére kijelölt parkolóhelyek területére.
(7) Filmforgatás céljából történő közterület-használat esetén a szerződéshez történő hozzájárulás vagy a hozzájárulás megtagadásával kapcsolatos eljárás lefolytatása a polgármester hatáskörébe tartozik.
(8) A filmforgatás céljából történő közterület-használatért a mozgóképről szóló 2004. évi II. törvény 3. számú mellékletében meghatározott díjat kell megfizetni, egy összegben az önkormányzat számlájára történő átutalással.
(9) Amennyiben a filmforgatás céljából történő közterület-használat a hatósági szerződésben foglaltaktól eltér, vagy annak hiányában jogellenesen történik, úgy a használó a meghatározott díjtételek figyelembevételével kiszámított díj kétszeresét köteles megfizetni.
(10) A filmforgatás céljából történő közterület-használatra nem terjednek ki e rendelet más célú közterület-használatra - különösen a díjszámításra, kérelem benyújtására, az engedélyezésére vonatkozó - rendelkezései.
A közterülethasználati jog megszűnése, megszüntetése, szünetelése
8. §
(1) A közterület-használati jog megszűnik:
a)	a hatósági döntésben vagy szerződésben meghatározott idő elteltével vagy az abban előírt feltétel bekövetkeztével,
b)	ha a területre üzemzavar-elhárítás miatt, egyéb fontos közérdekből vagy köztulajdon védelme érdekében szükség van,
c)	magánszemély jogosult halálával, vagy jogi személy megszűnésével, illetve gazdaság társaság esetén annak jogutód nélküli megszűnésével,
d)	a használatba adott közterület tulajdonosának, vagy a közterületi ingatlan művelési ágának megváltozását eredményező ingatlan-nyilvántartási bejegyzéssel,
e)	amennyiben a jogosult írásban bejelenti, hogy a közterület használatával felhagy, azt követő naptól,
f)	a hatóság döntése alapján.
(2) A hatóság a közterület-használati hozzájárulást visszavonja, ha
a)	a használó a használati jogát jogosulatlanul más személynek átengedi,
b)	a használó a közterületet a hozzájárulástól eltérő célra, nagyobb mértékben, vagy a hozzájárulástól eltérő módon vagy helyen használja, és a jogellenes tevékenységgel az erre irányuló hatósági felhívásra sem hagy fel,
c)	a használó a használati díjfizetési kötelezettségének felszólításra 15 napos határidő elteltét követően sem tesz eleget,
d)	a használó a közterület használata során olyan reklámtevékenységet végez, amelyre a hatóság döntése nem terjed ki, vagy amely jogszabályba ütközik,
e)	a használó a közterületen végzett tevékenység folytatásához való jogosultságát bármely okból elveszíti,
f)	a használó e rendelet szerinti vagy a hatósági szerződés szerinti kötelezettségének nem tesz eleget,
g)	Kiskőrös Város Önkormányzata a közterület saját célú hasznosításáról vagy használatáról dönt.
(3) A közterület-használati hozzájárulás megszűnése esetén – külön döntés nélkül – a jogosult által már befizetett használati díj időarányos részét a szerződésben foglaltak szerint – vissza kell fizetni a jogosult részére.
9. §
Megszüntethető a szerződés akkor is, ha a kereskedelmi tevékenység ellenőrzésére hatáskörrel rendelkező hatóság tájékoztatása szerint az ügyfél a kereskedelmi tevékenység végzésére vonatkozó jogszabályok rendelkezéseibe ütköző magatartást tanúsít.
10. §
(1) Fontos közérdekből a közterület-használatának szünetelését el lehet rendelni.
(2) A közterület-használat szünetelésének ideje nem számít bele a közterület-használat időtartamába, és nem lehet hosszabb, mint a hozzájárulás lejártáig még hátralévő idő.
(3) A közterület-használat szünetelésének esetén – külön döntés nélkül – a jogosult által már befizetett használati díj időarányos részét a közterület-használati hozzájárulásban foglaltak szerint – vissza kell fizetni a jogosult részére.
11. §
A közterület-használati hozzájárulás érvényességének időtartama alatt a kérelmezett területrész karbantartása, üzemeltetése (így különösen: tisztántartás, síkosságmentesítés, gyommentesítés, zöldfelület locsolása,) és a településtisztasági feladatok ellátása a kérelmező kötelezettsége, annak elmaradása esetén a közterület-használati hozzájárulást a hatóság visszavonja.
12. §
(1) Ha a közterület-használati hozzájárulás megszűnik vagy megszüntetésre kerül, a kérelmező kártalanítási igény nélkül köteles a közterület eredeti állapotát - különösen annak tisztaságát - haladéktalanul helyreállítani. Abban az esetben, ha a közterület eredeti állapota nem ismert, úgy a használt (elfoglalt) közterületrészt és közvetlen környezetét úgy kell helyreállítani, hogy az a jelenlegi környezetével megegyező, balesetmentes használatra (közlekedés, tartózkodás) alkalmas legyen.
(2) A közterület-használattal járó kötelezettségek - így különösen a közterület-használati díj megfizetése - szempontjából azt az időt is be kell számítani a közterület-használatba, ameddig a jogosult az eredeti állapotot hiánytalanul helyre nem állította.
13. §
A közterület-használattal járó járulékos költségek (energiadíj, vízdíj stb.) viselése és megfizetése – külön megállapodás hiányában - a jogosult kötelezettsége.
A közterület-használati díj
14. §
(1) A közterület-használatáért a használó e rendelet 1. mellékletében meghatározott közterület-használati díjat köteles fizetni.
(2) A díjat a közterület tényleges használatára és a közterületen elhelyezett létesítmény tényleges üzemeltetésére tekintet nélkül meg kell fizetni.
(3) A közterület-használat időtartama alatt a mellékletben meghatározott, mindenkor hatályos díjakat kell megfizetni. A közterület-használati díjak évi, havi és napidíjak, amelyek számítása szempontjából minden megkezdett hónap egész hónapnak számít.
(4) A díjszámítás szempontjából minden megkezdett m2 egész m2-nek számít.
(5) A létesítménnyel elfoglalt közterület nagyságának megállapításánál a létesítmény négyzetméterekben számított alapterületét vagy területét, továbbá a hozzá tartozó – az alapterületen túlnyúló – szerkezet (ponyva, tető stb.) területének vetületét együttesen kell figyelembe venni.
(6) A közterület-használati díjat Kiskőrös Város Önkormányzata számlájára általában évi két részletben: március 15. és szeptember 15. napjáig kell megfizetni.
(7) A közterületet használni kívánó kérelmére a díj havonta, illetve negyedévenként is fizethető. Eseti jellegű vagy 90 napot meg nem haladó, határozott idejű közterület-használat esetén a díjat a közterület birtokbavétele előtt, egyösszegben kell megfizetni.
(8) A közterület-használati díjak mértékét minden év február 15. napjáig felül kell vizsgálni.
(9) Nem kell közterület-használati díjat fizetni:
a)	a fegyveres erők, rendészeti szervek, a mentők, továbbá a környezetvédelmi és vízügyi szervek létesítményeinek elhelyezése,
b)	a közműveknek (elektromos-, gáz-, távfűtő-, víz és csatornázási művek), valamint a köztisztasági szolgáltatók feladatuk ellátását szolgáló közérdekű létesítményei elhelyezése,
c)	távközlési létesítmények elhelyezése,
d)	közforgalmú vasúti és közforgalmú közúti tevékenységet végzőknek, a feladatuk ellátását szolgáló közérdekű létesítményeik elhelyezése,
e)	szobrok, emlékművek, díszkutak, vízmedencék, szökőkutak, egyéb köztárgyak elhelyezése,
f)	az Önkormányzat és szervei, intézményei, önkormányzati tulajdonú gazdasági társaságok rendezvényei alkalmával, a rendező által meghívottak részére, a rendezvényekhez kapcsolódó közterület-használat,
g)	közvetlen életveszély elhárításának céljára szükséges területek,
h)	6 hónapig terjedő időre lakóház, lakóház kerítésének építéséhez, felújításához szükséges állványzat, építőanyag, törmelék elhelyezése,
i)	épületek kötelezően előírt akadálymentes bejárata biztosítása érdekében szükséghelyzetből, közterületen megvalósult rámpák elhelyezése után.
A jogellenes közterület-használat
15. §
(1) Jogellenesen használja a közterületet az, aki e rendelet előírásait megszegve közterület-használati hozzájárulás nélkül vagy meglévő közterület-használati hozzájárulásától eltérő módon – így különösen a hozzájárulásban rögzített céltól vagy tevékenységtől eltérő más tevékenység végzésére, vagy a hozzájárulásban meghatározott mértéket meghaladó területen – használja a közterületet.
(2) Aki a közterületet jogellenesen használja, a közterület-használat ellenőrzésére jogosult szerv vagy személy felszólítására köteles a közterület-használatot haladéktalanul megszüntetni és a közterület eredeti állapotát saját költségén, kártérítési, kártalanítási vagy egyéb igény nélkül azonnal helyreállítani. E kötelezettség elmulasztása esetén, amennyiben a helyreállításra vonatkozó felhívásnak az érintett 8 napon belül nem tesz eleget, az Önkormányzat az eredeti állapot helyreállítását elvégezheti.
(3) Az Önkormányzat a közterület eredeti állapotát az erre irányuló felhívás mellőzésével azonnal helyreállíthatja, ha az
a)	élet- és balesetveszély, jelentős anyagi kár, a közrend, közbiztonság, a közterület rendje, rendeltetésszerű használatának súlyos sérelmének elhárítása érdekében, vagy
b)	jelentős közérdekből
indokolt.
(4) Az eredeti állapot helyreállításának költségét az viseli, aki a közterületet jogellenesen használta.
(5) Az, aki megállapodás nélkül vagy a megállapodásban foglaltaktól eltérő módon használ közterületet, a megállapodás nélküli használat vagy az eltérő használat időtartamára az egyébként fizetendő közterület-használati díj kétszeresét köteles megfizetni.
Záró rendelkezések
16. §
A rendelet hatálybalépése előtt kiadott közterület-használati engedélyekre a kiadásuk idején hatályban volt rendelkezéseket kell alkalmazni azzal, hogy a polgármesternek 6 hónapon belül kezdeményeznie kell az e rendeletnek megfelelő szerződés megkötését.
17. §
Hatályát veszti a közterületek használatáról című 5/1998. (II.2.) önkormányzati rendelet.
18. §
Ez a rendelet a kihirdetését követő napon lép hatályba.

1. melléklet a 7/2026. (IV. 22.) önkormányzati rendelethez


DÍJTÁBLÁZAT
közterület-használati díjak

	Sorszám
	
Közterület-használat célja
	I.
díjövezet
	II.
díjövezet

	1.
	Kereskedelem, szolgáltatás, reklámozás

	1.1.
	Cégtábla, hirdetőtábla, hirdető-berendezés, reklámhordozó, utcabútoron, utasvárón lévő információs berendezés 
	2000 Ft/m2/hó

	2000 Ft/m2/hó

	1.2.
	Promóciós tevékenység, szórólapozás
	1500 Ft/m2/nap
	1500 Ft/m2/nap

	1.3.
	Vendéglátó épület, üzlet, pavilon 
	1300 Ft/m2/hó

	900 Ft/m2/hó


	1.4.
	Vendéglátó terasz 

	1.4.1
	szezonban 04.01.-10.31-ig
	1250 Ft/m2/hó
	800 Ft/m2/hó


	1.4.2.
	szezonon kívül 11.01.-03.31.-ig
	500 Ft/m2/hó

	300 Ft/m2/hó

	1.4.3.
	téliesített vendéglátó terasz 11.01.-03.31.-ig
	900 Ft/m2/hó
	600 Ft/m2/hó

	1.5.
	Vendéglátó egységhez szükséges gépjármű-várakozóhely (max. 1 parkolóhely)
	36.000 Ft/parkolóhely/év

	36.000 Ft/parkolóhely/év


	1.6.
	Termelői jellegű piac, asztali árusítás
havonta legfeljebb 1 alkalom
1 m2 -ig
1 m2 feletti rész után m2 -en ként
	

0 Ft/m2/nap 
1500 Ft/m2/nap
	

0 Ft/m2/nap
1500 Ft/m2/nap

	1.7.
	Idényjellegű árusítás, mezőgazdasági kistermelő által saját termék forgalomba hozatala (legfeljebb 6 m2 és minimum 10 napra)
	500 Ft/m2/nap

	500 Ft/m2/nap


	1.8.
	Fenyőfa árusítás
	500 Ft/m2/nap

	500 Ft/m2/nap


	1.9. 
	Közterületen elhelyezett árusító automaták
	50.000 
Ft/automata/hó
	50.000 
Ft/automata/hó

	1.10.
	Csomagautomata 
	50.000
Ft/automata/hó
	50.000
Ft/automata/hó

	1.11.
	Mikromobilitási pont
	3.500 Ft/eszköz/hó
	3.500 Ft/eszköz/hó

	2.
	Gépjármű tárolása

	2.1.
	Az egyes létesítményekhez szükséges gépjármű tárolás, garázs 
	36.000 Ft/garázs/év
	32.000 Ft/garázs/év

	2.2.
	Közcélú létesítményhez szükséges gépjármű várakozó hely (orvosi parkoló) 
	0

	0

	3.
	Építési-szerelési munka

	3.1.
	Építési munkaterület, építési munkával kapcsolatos állvány, építőanyag, törmelék, valamint konténer tárolás, daruzás, betonpumpa 
	300 Ft/m2/nap
	300 Ft/m2/nap

	4.
	Kulturális-, sportesemény és egyéb rendezvény

	4.1.
	Ideiglenesen elhelyezett építmény, berendezés, egyéb elkerített terület 
	500 Ft/m2/nap 

	500 Ft/m2/nap 


	4.2.
	Közvetlenül a lakosság részére végzett nem kereskedelmi szolgáltatásnak helyet adó építmény, ideiglenes színpad 
	1000 Ft/m2/nap

	1000 Ft/m2/nap


	4.3.
	Karitatív rendezvény, közérdekű díjmentes szolgáltatás  
	0 Ft
	0 Ft

	4.4.
	Művészeti alkotásnak nem minősülő vallási, kulturális, történelmi szimbólum
	0 Ft
	0 Ft

	5.
	Szórakoztató tevékenység

	5.1.
	Mutatványos tevékenység, utcai zenélés 
	700 Ft/m2/nap
	700 Ft/m2/nap

	6.
	Civil, szociális, közösségi tevékenység

	6.1.
	Civil és egyéb szervezet érdekében végzett adománygyűjtés
	0
	0

	7.
	Egyéb

	7.1.
	A díjtáblázat 1.-6. pontjában fel nem sorolt tevékenység (Ft/m2/nap)
	1000 Ft/m2/nap
	1000 Ft/m2/nap



I. díjövezet: 	-   Dózsa György út, Petőfi Sándor út és az azokhoz becsatlakozó utak 30-30 méteres mélységben 
-   a városközpont környezete: a Petőfi Sándor tér, az Árpád utca, a Bajcsy-Zsilinszky utca és a Petőfi Sándor út által határolt területe
                      	-   Piac tér területe
II. díjövezet: 	Az I. kategóriákban nem szereplő területek




Domonyi László polgármester 15 perc szünetet rendelt el.
Barkóczi László képviselő távozott a képviselő-testületi ülésről.















7. napirend

AZ 1. SZÁMÚ FELNŐTT FOGORVOSI KÖRZET MŰKÖDTETÉSÉRE MEGKÖTÖTT 2118-6/2021. SZÁMÚ FELADAT-ELLÁTÁSI SZERZŐDÉS MÓDOSÍTÁSA
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó: 	Közigazgatási osztályvezető

Domonyi László polgármester az előterjesztés szóbeli ismertetésére felkérte Aszódiné Nedró Éva közigazgatási osztályvezetőt.

Aszódiné Nedró Éva közigazgatási osztályvezető elmondta, hogy az 1. számú felnőtt fogorvosi körzetet működtető fogszakorvos Dr. Herczeg László azzal a kéréssel fordult az Önkormányzathoz, hogy a fogorvosi feladatok ellátására az Önkormányzattal kötött feladatellátási szerződésben rögzített rendelési időt szeretné megváltoztatni. A jogszabályban rögzítettek szerint az 1. számú felnőtt fogorvosi körzethez tartozó lakosság száma alapján a körzetben heti 30 óra rendelési időt kell biztosítani, ami szerint 2026. május 1. napjától hétfőn és szerdán 8-14:30-ig, kedden és csütörtökön 8-14:00 óráig, pénteken 8-13:00 óráig történne a betegek ellátása.

Kissné Aszódi Daniella, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Kecskeméti János, az Ügyrendi és Összeférhetetlenségi Bizottság tagja, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

34/2026. sz. Képv. test. hat.
Az 1. számú felnőtt fogorvosi körzet működtetésére megkötött 2118-6/2021. számú feladat-ellátási szerződés módosítása 
HATÁROZAT

A Képviselő-testület felhatalmazza a polgármestert az 1. számú felnőtt fogorvosi körzet fogorvosi feladatainak ellátására 2021. június 1. napján Kiskőrös Város Önkormányzata és Dr. Herczeg László egyéni vállalkozó fogorvos között megkötött 2118-6/2021. számú feladat-ellátási szerződés határozat melléklete szerinti módosításának és a módosításokkal egységes szerkezetbe foglalt feladat-ellátási szerződésnek az aláírására. 

Felelős: 	polgármester
Határidő:	azonnal
Melléklet a 34/2026. sz. Képv.testületi határozathoz
FELADAT-ELLÁTÁSI SZERZŐDÉS II. SZÁMÚ MÓDOSÍTÁSA
amely létrejött egyrészről Kiskőrös Város Önkormányzata (székhelye: 6200 Kiskőrös, Petőfi tér 1., törzsszáma: 724782, statisztikai számjele: 15724784-8411-321-03) képviseletében Domonyi László polgármester (továbbiakban: Önkormányzat),

másrészről dr. Herczeg László egyéni vállalkozó (székhely: 6200 Kiskőrös, Árpád utca 8. nyilvántartási száma: 5757001, adószám:44133247-1-23, született: Szeged III., 1968. január 29. anyja neve: Szabó Mária,  működési nyilvántartási száma: 51532), személyes ellátásra kötelezett fogszakorvos (a továbbiakban: Egészségügyi szolgáltató)  között a felnőtt fogorvosi feladatok ellátása tárgyában alulírott helyen és időben az alábbi feltételek mellett:

Kiskőrös Város Önkormányzata és dr. Herczeg László egyéni vállalkozó között Kiskőrös Város Polgármestere 28/2021.(III.8.) számú polgármesteri határozatával 2021. június 1. napján létrejött 2118-6/2021. számú és Kiskőrös Város Képviselő-testülete 81/2023. számú Képviselő-testületi határozatával 2023. július 4. napjával módosított feladat-ellátási szerződést a felek közös megegyezéssel az alábbiak szerint módosítják: 

1. A szerződés 19. pontjának helyébe 2026. május 1. napjával az alábbi rendelkezés lép: 

           „19.   Hétfő:            8-14:30 óra
        Kedd:             8-14 óra
        Szerda:           8-14:30 óra
       Csütörtök:       8-14 óra
       Péntek:            8.00-13.00 óra”
       
2. Szerződő Felek megállapítják, hogy a feladat-ellátási szerződés jelen szerződés által nem szabályozott rendelkezései változatlan tartalommal és formában, hatályukban fennállnak. 

3. Jelen szerződésben nem szabályozott kérdésekben a hatályos egészségügyi, társadalombiztosítási jogszabályok, valamint a Polgári Törvénykönyvről szóló 2013. évi V. törvény és az egyéb vonatkozó jogszabályok az irányadók.

4. Szerződő felek jelen szerződésből eredő jogviták esetén a hatáskörtől függően a Kiskőrösi Járásbíróság kizárólagos illetékességét kötik ki.

5. Jelen szerződés 4 eredeti példányban készült és azt a Szerződő felek elolvasás és értelmezés után, mint akaratukkal mindenben megegyezőt jóváhagyólag aláírták. 

Kiskőrös, 2026……….

____________________________                                       __________________________                                                         Domonyi László                                                                                       Dr. Herczeg László           
polgármester                                                                                            egyéni vállalkozó, fogszakorvos

Ellenjegyzem:
                        ____________________________
                        Dr. Turán Csaba
                        jegyző






8. napirend

INGÓ VAGYON INGYENES TULAJDONBA VÉTELE
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Pénzügyi osztályvezető

Domonyi László polgármester az előterjesztés szóbeli ismertetésére felkérte Molnár Éva pénzügyi osztályvezetőt.

Molnár Éva pénzügyi osztályvezető elmondta, hogy a Határ utcai játszótéren található eszközök jelenleg magántulajdonban vannak, a család élethelyzete megváltozott és felajánlották, hogy átadnák azokat az Önkormányzat részére. Az eszközök értéke bruttó 425.000,- forint, a tulajdonosok közül 4 fő felnőtt, részükről az ingyenes tulajdonba adás lehetséges, 2 fő kiskorú, az ő esetükben szükséges az eszközök értékeit rendezni a tulajdoni hányaduk arányában, mely összesen 56.000,- forint.

Kissné Aszódi Daniella, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Kecskeméti János, az Ügyrendi és Összeférhetetlenségi Bizottság tagja, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

35/2026. sz. Képv. test. hat.
Ingó vagyon tulajdonba vétele

HATÁROZAT

A Képviselő-testület 

1. egyetért a kiskőrösi 4331/31 hrsz-ú önkormányzati tulajdonú 384m2 nagyságú beépítetlen területen játszótéren található játszótéri eszközök tulajdonba vételével,
1. [bookmark: _Hlk170459805]felhatalmazza a polgármestert a határozat mellékletét képező tulajdonba vételről szóló megállapodás aláírására.

Felelős:	polgármester
Határidő:	2026. május 01.











Melléklet a 35/2026. sz. képv. test. határozathoz
[image: ]





9. napirend

HÉTSZÍNVIRÁG OKTATÁSI ÉS KULTURÁLIS ALAPÍTVÁNY TÁMOGATÁSI KÉRELMÉNEK ELBÍRÁLÁSA
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Intézményirányítási menedzser

Domonyi László polgármester az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy a Hétszínvirág Oktatási és Kulturális Alapítvány képviseletében Horváth Katalin, a kuratórium elnöke azzal a kéréssel kereste meg az Önkormányzatot, hogy Nemzetközi Gyermek- és Ifjúsági Néptáncfesztiválon szeretnének Észak-Macedóniában részt venni. A fesztiválon európai országok gyermektáncos csoportjai mutatkoznak be, Horváth Katalin csoportjai nagyon népszerűek, a  Néptáncfesztiválon való részvétel támogatására 300.000 Ft összegű támogatást igényel.

Kissné Aszódi Daniella, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Kecskeméti János, az Ügyrendi és Összeférhetetlenségi Bizottság tagja, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

36/2026. sz. Képv. test. hat.
Hétszínvirág Oktatási és Kulturális Alapítvány támogatási kérelmének elbírálása 

HATÁROZAT

A Képviselő-testület
1. egyetért azzal, hogy Kiskőrös Város Önkormányzata a Hétszínvirág Oktatási és Kulturális Alapítvány részére 300.000 Ft, azaz háromszázezer forint összegű támogatást nyújtson Kiskőrös Város Önkormányzatának 2026. évi költségvetése terhére. 
2. felkéri a polgármestert, hogy a város 2026. évi költségvetésének soron következő módosítását a fentiek figyelembevételével terjessze elő. 
3. felhatalmazza a polgármestert a támogatással kapcsolatos szükséges jognyilatkozatok megtételére, valamint a támogatási szerződés és az együttműködési megállapodás aláírására.

Felelős: 	polgármester
Határidő: 	azonnal

	


10. napirend

A KISKŐRÖSI SZÓ-LA-M ALAPFOKÚ MŰVÉSZETI ISKOLÁBA FELVEHETŐ TANULÓK MAXIMÁLIS LÉTSZÁMÁNAK NÖVELÉSE
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Intézményirányítási menedzser

Domonyi László polgármester az előterjesztés szóbeli ismertetésére felkérte dr. Nagy Gabriella aljegyzőt.

dr. Nagy Gabriella aljegyző elmondta, hogy a Kiskőrösi SZÓ-LA-M Alapfokú Művészeti Iskola tanulói létszáma évről évre növekszik, 2024. évben 139 fő volt, 2025. évben a tanulói létszám 142 főre növekedett. A jelenleg hatályos szakmai alapdokumentumában foglaltak szerint, az intézménybe felvehető maximális létszám 150 fő, mely az idei évben tovább fog növekedni, ezért célszerű megemelni a felvehető maximális gyereklétszámot 170 főre. A jogszabályi előírások alapján ez intézményátszervezésnek minősül, több szakmai fórum véleményét is ki kell kérni, ezért azzal a kéréssel fordultak Kiskőrös Város Képviselő-testületéhez, hogy az átszervezésről szóló döntési javaslatukat támogassák.

Kissné Aszódi Daniella, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Kecskeméti János, az Ügyrendi és Összeférhetetlenségi Bizottság tagja, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

37/2026. sz. Képv. test. hat.
A Kiskőrösi SZÓ-LA-M Alapfokú Művészeti Iskolába felvehető tanulók maximális létszámának növelése

HATÁROZAT

A Képviselő-testület
1. egyetért a Kiskőrösi SZÓ-LA-M Alapfokú Művészeti Iskola Kiskőrösi Telephelye (6200 Kiskőrös, Petőfi tér 4/a.) átszervezéséről szóló döntési javaslattal.

2. egyetért a Kiskőrösi SZÓ-LA-M Alapfokú Művészeti Iskola Kiskőrösi Telephelye (6200 Kiskőrös, Petőfi tér 4/a.) a felvehető maximális létszám 150 főről 170 főre történő növelésével.

Felelős: 	polgármester
Határidő: 	azonnal




11. napirend

A 3365 HRSZ-Ú, TERMÉSZETBEN KISKŐRÖS, OKOLICSÁNYI U. 43. SZÁM ALATTI ÖNKORMÁNYZATI TULAJDONÚ INGATLAN ÉRTÉKESÍTÉSRE TÖRTÉNŐ KIJELÖLÉSE
(Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy vagyongazdálkodás feladata a nemzeti vagyon megőrzése, értékének és állagának védelme, rendeltetésének megfelelő, az állam, az önkormányzat mindenkori teherbíró képességéhez igazodó, elsődlegesen a közfeladatok ellátásához szükséges, egységes elveken alapuló, átlátható, hatékony és költségtakarékos működtetése, értéknövelő használata, hasznosítása, gyarapítása, továbbá a helyi önkormányzat feladatának ellátása szempontjából feleslegessé váló vagyontárgyak elidegenítése. Az Önkormányzat üzleti vagyonát képező Kiskőrös, Okolicsányi u. 43. szám alatti ingatlan bérlakás céljára hasznosult, jelenleg az ingatlanra vonatkozóan bérleti jogviszony nem áll fenn. Az ingatlan statikai és műszaki állapota alapján a felújítás jelentős költségek ráfordításával valósítható meg, méretét tekintve a kihasználása sem gazdaságos. A műszaki állapotára és a vagyongazdálkodás törvényben foglalt szempontjainak figyelembevételével indokolt az Ingatlan értékesítésre történő kijelölése. Az ingatlan forgalmi értékét 26.600.000,-Ft, a lakás rendelet értelmében a nettó 10.000.000,-Ft forgalmi értéket meghaladó bérlő nélküli lakást versenytárgyalás útján kell értékesíteni.

Kissné Aszódi Daniella, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Kecskeméti János, az Ügyrendi és Összeférhetetlenségi Bizottság tagja, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

38/2026. sz. Képv. test. hat.
A 3365 hrsz-ú, természetben Kiskőrös, Okolicsányi u. 43. szám alatti Önkormányzati tulajdonú ingatlan értékesítésre történő kijelölése

HATÁROZAT

A Képviselő-testület
1) az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III. 27.) önkormányzati rendelet 35. §-a alapján értékesítésre jelöli ki Kiskőrös Város Önkormányzata üzleti vagyonát képező, az ingatlan-nyilvántartásban Kiskőrös belterület 3365 hrsz-on nyilvántartott, 1014 m2 alapterületű, kivett lakóház udvar rendeltetésű, természetben Kiskőrös, Okolicsányi u. 43. szám alatti 2,5 szobás komfortos lakóingatlant. 
2) felhatalmazza a polgármestert a önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet szerinti versenytárgyalás lefolytatására azzal, hogy az ingatlan induló minimális értékesítési ára 26.600.000,-Ft.

Felelős: 	polgármester
Határidő: 	azonnal




12. napirend

INGÓ VAGYON - DEPONÁLT FAANYAG - INGYENES TULAJDONBA VÉTELE (Írásos előterjesztés a jegyzőkönyvhöz mellékelve.)

Előterjesztő:	Polgármester
Előadó:	Vagyongazdálkodási referens

Domonyi László polgármester az előterjesztés szóbeli ismertetésére felkérte Kutyifa Sándorné Sinkovicz Csilla vagyongazdálkodási referenset.

Kutyifa Sándorné Sinkovicz Csilla vagyongazdálkodási referens elmondta, hogy a Budapest-Belgrád vasútvonal fejlesztése során a nyomvonal mentén 2021. és 2022. évben nagy mennyiségű fa kivágására került sor. A vasút nyomvonala, így az itt kivágásra került famennyiség is a Magyar Állam tulajdonát képezi. A Képviselő-testület a 37/2024. számú határozatával kezdeményezte a Kiskőrös közigazgatási területén kitermelt és deponált famennyiség térítésmentes tulajdonba vételét szociális tűzifa céljára történő hasznosításra. A deponált famennyiség birtokbavételét követően a MÁV Pályaműködtetési Zrt. jelezte, hogy a Kiskunhalas telephelyen további készlet áll rendelkezésre. A faanyag ipari célú felhasználásra nem alkalmas, ezért az Önkormányzat a faanyag depóniát szociális tűzifa céljára térítésmentesen tulajdonba kívánja venni. 

Kissné Aszódi Daniella, a Társadalompolitikai Bizottság tagja, Pohankovics András, az Ipari, Mezőgazdasági és Klímapolitikai Bizottság elnöke, Kecskeméti János, az Ügyrendi és Összeférhetetlenségi Bizottság tagja, Pethő Attila, a Pénzügyi Bizottság elnöke, Szedmák Tamás, a Kulturális, Turisztikai és Sport Bizottság elnöke bizottságaik nevében a határozat-tervezet elfogadását javasolták.

Kérdés, hozzászólás nem volt, a polgármester a napirendi pont feletti vitát megnyitotta, majd hozzászólásra jelentkező nem lévén, lezárta és szavazásra bocsátotta a határozat-tervezetet.

A Képviselő-testület 9 „igen” szavazattal az alábbi határozatot hozta:

39/2026. sz. Képv. test. hat.
Ingó vagyon – deponált faanyag – ingyenes tulajdonba vétele 


HATÁROZAT

Kiskőrös Város Önkormányzatának Képviselő-testülete
1. a nemzeti vagyonról szóló 2011. évi CXVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt.-nél (a továbbiakban: MNV Zrt.), mint tulajdonosi joggyakorlónál, valamint a MÁV Magyar Államvasutak Zrt.-nél, mint vagyonkezelőnél kezdeményezi és kérelmezi a Magyar Állam tulajdonában lévő a vasút nyomvonalán kitermelt és Kiskunhalas telephelyen deponált (vastag lágylombos tűzifa 1059,9 m3 és keménylombos tűzifa 244,5 m3) faanyag ingyenes önkormányzati tulajdonba adását.
2. a faanyag depóniát Magyarország helyi önkormányzatairól szóló 2011. CLXXXIX. törvény 13. § (1) bekezdés „8a. pontja szerinti szociális szolgáltatások és ellátások, amelyek keretében települési támogatás állapítható meg” közfeladatainak ellátása érdekében kívánja tulajdonba venni és a rászorulók részére szociális helyzetük javítása érdekében szociális tűzifa céljára hasznosítani.
3. nyilatkozik, hogy az ingyenes tulajdonba vétel során felmerülő valamennyi költséget Kiskőrös Város Önkormányzata viseli.
4. nyilatkozik, hogy a faanyag depónia nem áll védettség alatt.
5. felhatalmazza a polgármestert, hogy a faanyag depónia ingyenes önkormányzati tulajdonba adásával összefüggő eljárás során az MNV Zrt. felé teljes jogkörben eljárjon, és valamennyi nyilatkozatot megtegye, az ingyenes önkormányzati tulajdonba adásra vonatkozó megállapodást aláírja.

Felelős:	polgármester
Határidő:	értelemszerűen



                              

13. napirend

INTERPELLÁCIÓK, KÉRDÉSEK, TÁJÉKOZTATÓK, BEJELENTÉSEK


Domonyi László polgármester tájékoztatta a lakosságot a 2026. évi országgyűlési képviselők választásának eredményeiről.

A polgármester elmondta, hogy 2026. április 23. napján 16:30-tól Örökítsd meg a jelent a jövőnek! kiállítással egybekötött helytörténeti esték kerül megrendezésre a Petőfi Sándor Városi Könyvtár társszervezésében a Petőfi Sándor Művelődési Központ kamaratermében. Mindenkit szeretettel várnak.

A továbbiakban elmondta, hogy 2026. április 24. napján 14 órától VI. Hétszínvirág Bács-Kiskun Vármegyei Gyermek és Ifjúsági Néptáncfesztivál és Minősítő verseny kerül megrendezésre a Kiskőrösi Petőfi Sándor Művelődési Központban. Fővédnök Domonyi László polgármester.

A polgármester elmondta, hogy 2026. április 25. napján 10:00 órától Tájházak és Szabadtéri Múzeumok Napja, Népviselet Napja kerül megrendezésre az Emlékmúzeum galériájában és a Szlovák Tájházban.

Tájékoztatásul elmondta, hogy 2026. április 26. napján 9 órakor a kiskőrösi Szent József Katolikus Templomban koncertmise kerül megrendezésre, melyen közreműködik a Szent Gellért Együttes. Mindenkit szeretettel várnak.

Domonyi László polgármester elmondta, hogy 2026. április 30. napján 19 órakor megrendezésre kerül a Petőfi Sándor Művelődési Központban Útitársas címmel humoros, improvizatív közúti túlélőkalauz elsősorban X generációsoknak. A program ingyenes, de regisztrációhoz kötött.

Felhívta a lakosság figyelmét, hogy 2026. május 1. napján a Revaló Pál Városi Sporttelepen megrendezésre kerül a Városi Sportmajális. 9:00 órától városi sportkihívás gyerekeknek. Bárki nevezhet, az első 200 résztvevő, ami teljesíti a sportfeladatokat oklevél és csoki jutalomba részesül. 10:45-től Térzene Kiskőrös Város Fúvószenekarának közreműködésével, 11:00 órától Domonyi László polgármester köszöntő beszéde, majd mazsorett bemutató és 11:30-tól az „Év sportólója” plakettek átadása. Ezenkívül ugrálóvár, police sarok, arcfestés várja az érdeklődőket.

Örömmel tájékoztatta a kiskőrösieket, hogy Magyarország legnagyobb országúti kerékpáros eseménye, a 47. Tour de Hongrie 2026-ban városunkat is érinti! A rangos nemzetközi verseny 2026. május 13–17. között kerül megrendezésre, és a világ élvonalába tartozó kerékpáros csapatok, valamint sztársportolók részvételével zajlik majd. Az eseményt az M4 Sport televízió élőben közvetíti, a legmodernebb technikai megoldásokkal – így Kiskőrös is bemutatkozhat az ország és a nemzetközi közönség előtt 2026. május 14. napján.

Tájékoztatásul elmondta, hogy 2026. május 15-16-17. napján megrendezésre kerül a Városalapítók Napja és Országos Rétesfesztivál a városban. Péntektől Borutcával várnak mindenkit, 21:30 órakor Lóci játszik élő koncert a Petőfi téren a Nagyszínpadon, szombaton 8:00 órától III. Birkapörköltfőző verseny lesz, 17:30 órától Bíró Csongor műsora, majd 20:30 órától KKevin koncert. Vasárnap 8 órától Országos Rétesfesztivál kerül megrendezésre a főéren, 16:30 órától Buch Tibor és barátai műsora: Slágerek Délibábos Hortobágyon át a Honfoglalásig címmel, majd 19:30 órától Hooligans koncert a nagyszínpadon.

A polgármester elmondta, hogy 2026. május 31. napján vasárnap Városi Gyereknap kerül megrendezésre a Petőfi téren. Bűvész showwal, ugrálóvárral, gyerekműsorokkal, kézművesfoglalkozásokkal, lufibohóccal, nerf pályával várják az érdeklődőket. 

Filus Tibor képviselő tájékoztatta a lakosságot, hogy a Segesvári utcában nagy számban kaptak értesítést a lakosok arra vonatkozóan, hogy az Önkormányzat elővásárlási joggal él egyes telkekre vonatkozóan a záportározó közelében. Ez egy fejlesztési terület lesz majd, anyagi kár nem érinti a lakosokat, az önkormányzat fásítást, parkosítást tervez az említett területeken. 
A továbbiakban felhívta a figyelmet a hulladéktároló edények és az elektromos dobozok rongálására a városban, kamerák kihelyezését javasolja a városban.
Afelől érdeklődött, hogy a városba korábban érkező mammográfiai szűrést végző busz várható-e a jövőben is.

Domonyi László polgármester válaszában elmondta, hogy a kamerarendszer felállítása folyamatban van, nyár közepén elkezdődik a kivitelezés folyamata.
A mammográfiai szűrést végző busz nem jelentkezett, ha jelentkezik, mindenképp megegyeznek vele, de Kiskunhalason elérhető a szolgáltatás, mindenki számára elérhető.

Pohankovics András képviselő megköszönte a buszmegálló hosszabb nyitvatartását, valamint  a Liget utca és Árpád utca között kialakított parkolókat.
Tájékoztatta a gazdálkodókat, hogy a Hegyközség kötelező növényvédelmi intézkedést rendelhet el a tavaszi időszakban az aranyszínű sárgaság miatt, illetve az ezt terjesztő amerikai szőlőkabóca elleni védekezésre.
A továbbiakban tájékoztatásul elmondta, hogy a Kiskőrösi Kosárlabda Egyesület az idei évben az amatőr bajnokságban 3. helyezést ért el.



További hozzászólás nem volt, így Domonyi László polgármester az ülést 16:30 órakor bezárta.


Kmf.



Domonyi László		dr. Turán Csaba
polgármester		       jegyző

Melléklet a  35 /2026. sz. képv. test. határozathoz                     Ügyiratszám:  15 - 4 1 /202 6 .                                     Tárgy:  megállapodás     Ügyintéző: Molnár Éva                                   Hivatkozási szám:  -                        Fő tanácsos                                       Melléklet: 1 db                                                    T ulajdonba vételről szóló megállapodás     amely létrejött egyrészről  Kiskőrös Város Önkormányzata   (továbbiakban: Önkormányzat)  6200 Kiskőrös, Petőfi Sándor tér 1., adószám: 15724784 - 2 - 03, képviseli: Domonyi László  Mihály polgármester ) ,   másrészről  dr. Szántó Judit  (6200. Kiskőrös,  Hunyadi János utca 1. B lph. 2/7.) ,  Boros Júlia   (6200. Kiskőrös, Hunyadi János utca 1. B lph. 2/7.),  Boros Katalin   (6200. Kiskőrös, Hunyadi  János utca 1. B lph. 2/7.)  Boros András   (6200. Kiskőrös, Hunyadi János utca 1. B lph. 2/7.,  kiskorú,  t örvényes képviselője: dr. Szántó Judit)  Boros Mihály   6200. Kiskőrös, Hunyadi János  utca 1. B lph. 2/7., kiskorú, törvényes képviselője: dr. Szántó Judit)  és Boros Attila  (6200.  Kiskőrös, József Attila utca 2.)   (továbbiakban:  Lakosok) (továbbiakban együttesen: Felek)   között az alulírott helyen és napon, az alábbi feltételek szerint:   1.   A Felek 2008. május 20 - án a kiskőrösi 4331/31 hrsz - ú önkormányzati tulajdonú 384m2  nagyságú beépítetlen területen játszótér létesítésével kapcsolatban megállapodást  (5626/2008. ikt.szám)  kötöttek.   A megállapodást kötő Boros László  (6200. Kiskőrös, Határ  utca 18.) a  Polgári Törvénykönyvről   szóló 2013. évi V. törvény (tov.: Ptk.) 2:4.§ - a alapján a  mai napon már nem jogképes.     2.   A   Felek kölcsönösen megállapodnak jelen szerződés aláírásával abban, hogy az 1. pontban  rögzített  megállapodást   202 6 .  május 01 - i határnappal közös megegyezéssel megszüntetik.   3.   A   Felek kijelentik, hogy a megállapodás megszüntetésével összefüggésben egymással  szemben követelésük nincs és a megszűnést követően egymással szemben követelést nem  támasztanak.   4.   A Lakosok jelen megállapodás 1. melléklete szerinti játszótéri eszközöket az Önkormányzat  részére ingyenesen   (térítés nélkül, visszaadási kötelezettség nélkül)   tulajdonba adják ,  kivétel :   Boros András   kiskorú   és Boros Mihály kiskorú, az Ő részükre tulajdoni rész  arányában a 27.881 Ft/fő összeg az Önkormányzat részéről átutalásra kerül az alábbi  bankszámla   szám ok ra :   Boros András számlaszáma: OTP Bank Nyrt. 11773456 - 02538769 ,  Boros Mihály  számlaszáma: OTP Bank Nyrt. 11773456 - 02637734   szerződéskötést követő  5  munkanapon belül.   5.   202 6 .  május  0 1 .   naptól az Önkormányzat kötelezettsége   jelen megállapodás 1. melléklete  szerinti eszközök fenntartása, balesetme ntes működtetése, felújítása, tisztántartása, az  Önkormányzat felel az esetleges károkért .    6.   Jelen szerződésben nem szabályozott kérdésekben a  Ptk .   az irányadó.   7 .   A   Felek jelen szerződésből eredő jogviták esetén a hatáskörtől függően a Kiskőrösi  Járásbíróság kizárólagos illetékességét kötik ki.  

  KISKŐRÖS   VÁROS  ÖNKORMÁNYZATA   6200 Kiskőrös, Petőfi   Sándor   tér 1.  


